section_heading: Prvi svjetski rat
paragraph_text: Habermann XI. korpusom zapovijeda do travnja 1918. kada je korpus rasformiran, nakon čega postaje zapovjednikom novoformiranog 7. Glavnog zapovjedništva (Generalkommando 7). Ubrzo međutim, u lipnju 1918., i navedeno glavno zapovjedništvo je rasformirano, te je na osnovi jedinica koje su ga činile ponovno formiran XI. korpus čijim je zapovjednikom ponovno imenovan Habermann. Sa XI. korpusom koji je ušao u sastav Istočne armije sudjeluje u okupaciji Ukrajine, te istim zapovijeda sve do kraja rata.